b'\n_START_ARTICLE_\nLansangang N62 (Pilipinas)\n_START_PARAGRAPH_\nAng Pambansang Ruta Blg. 62 (N62) ay bumubuo sa sistema ng lansangang bayan sa Pilipinas. Dumadaan ito patimog mula Maynila patungo sa hilaga-silangang Kabite.\n_START_SECTION_\nPara\xc3\xb1aque papuntang Las Pi\xc3\xb1as\n_START_PARAGRAPH_\nAng hilagang bahagi ng N62 ay bumubuo sa isang pangunahing daang kolektor na dumadaan mula hilaga-patimog sa katimugang Kalakhang Maynila. Dati isang bahagi ng Calle Real, isa na itong pang-apatang daang arteryal na hindi hinahatian ng panggitnang harangan na itinakda bilang bahagi ng Daang Radyal Blg. 2 (R-2) ng sistemang daang arteryal ng Kamaynilaan. Dumadaan ito kalinya ng Bulebar Roxas at Manila\xe2\x80\x93Cavite Expressway sa kanluran. Kilala ang bahagi ng N62 sa Para\xc3\xb1aque bilang Abenida Elpidio Quirino, at ang bahagi sa Las Pi\xc3\xb1as bilang Abenida Padre Diego Cera.\n_START_SECTION_\nLas Pi\xc3\xb1as papuntang Bacoor\n_START_PARAGRAPH_\nAng katimugang bahagi ng N62 ay bumubuo sa bahagi ng Lansangang Emilio Aguinaldo, na kilala rin bilang Daang Cavite-Batangas at Manila West Road. Isa itong pang-apatan hanggang pang-animan at 41 kilometro (o 25 milyang) lansangan na dumadaan sa mga ma-abalang lungsod at bayan ng Kabite.\n_START_SECTION_\nBacoor papuntang Noveleta\n_START_PARAGRAPH_\nTutuloy ang bahaging Lansangang Aguinaldo sa timog bilang mga Pambansang Ruta Blg. 419 at 410, habang liliko ang N62 sa kanluran bilang Lansangang Tirona mula Bacoor hanggang Noveleta.\n_START_SECTION_\nNoveleta papuntang Lungsod ng Cavite\n_START_PARAGRAPH_\nKilala ang huling bahagi ng N62 bilang Daang Manila\xe2\x80\x93Cavite, mula Noveleta papuntang Lungsod ng Cavite.'